نووروسیه

نووروسیه یا نو روسیه یا نووروسیا (روسی جه: Новоро́ссия، انگلیسی جه: Novorossiya یا New Russia) اتا سیاسی کنفدراسیون نوم هسته که دونتسک مردمی جمهوری (DPR) و لوگانسک مردمی جمهوری (LPR) هِدی جه بساتنه و اکراین ِشرقی مناطق دله سِواخاهی دانّه. وشون روسیه‌یِ طرفدار هستنه و خانّه این کشور ره ملحق بَواشِن.

تقریباً تموم کشورون این منطقه ره برسمیت نِشناسِنّه و وه ره اکراین ِسامون دله حیساب یارنه. نووروسیا ره 22 مه 2014 بساتنه و توافق‌نومه وشونِ رهبرونِ میون 24 مه امضا بیّه. روز 24 ژوئن، «عالی شورا» ِرهبرون هر دِ وَر جه بائوتنه اساسی قانون ادغام بیّه و نووروسیا بعنوان اتا کنفدرال «مردمی جمهوریون اتحادیه» نوم جه بساته بیّه. 1 ژانویه 2015 پروژه‌یِ رهبرون بائوتنه این طرح فعلاً اعمال نَوانه تا هارشیم چتی وانه.

 بساته بیّن 
این کنفدراسیون وقتی بساته بیّه که روسیه و اکراین میون بهم بخارده و اکراینیون روسیه‌یِ طرفدارِ حزب ره قدرت سَره جه بَییتنه و بائوتنه که خانّه اروپا اتحادیه دله عضو بَواشِن. روسی آدمون که اکراین ِشرقی مناطق دَیینه اعتراض هاکردنه و این موضوع ره اتا کودتا بدونستنه. اول کریمه، که اتا روسی‌هِنیشت جزیره مونا (=شبهه جزیره) بی‌یه، سیوا بیّه و روسیه وه ره شه سامون دله قِرار هِدائه. بعد هم دونتسک و لوگانسک دله شورش بیّه و روسی‌تبارون شهر ره شه کنترل دله دَربیاردنه و اکراینِ غربی‌دوست دولت جه جنگ دَکِتنه.

پانویس

 منابع 
 انگلیسی ویکی‌پدیا

رج:اکراین تاریخ
رج:روسیه تاریخ
رج:اکراین و روسیه اختلاف
رج:اکراین

رج:روسی‌زوون کشورون